# name
Microplàstics a les sals de taula? Com estudiar-los fàcilment. Manual d’instruccions per a laboratori químic de centre educatiu.

# metadata.dc.description[].value
La creació d’una guia visual mostrant el protocol de laboratori de separació i observació de microplàstics té l'objectiu global de generar activitats de divulgació de la Geologia i promocionar el trànsit Secundària-Universitat.

# metadata.dc.description[].value
Aquesta activitat està englobada en el projecte d'innovació docent 2020PID-UB/039 de la Universitat de Barcelona i ha sigut subvencionada pel projecte de National Geographic Society COVID-19 Remote Learning Emergency.

# metadata.dc.description.abstract[].value
L’activitat presentada forma part del projecte MICROPLASTICS IN TABLE SALTS?: How to easily study them (National Geographic Society's COVID‐19 Remote Learning Emergency Fund for Educators) que ofereix una aproximació de l’alumnat de secundària a la ciència a partir d’un experiment enfocat a la problemàtica global sobre els residus plàstics en el medi ambient i la seva influència directa sobre l’ésser humà.

# metadata.dc.description.abstract[].value
A partir de la col·laboració entre professorat universitari de Geologia i Belles Arts, s’ha creat una guia visual que mostra el protocol de laboratori per a l’estudi dels microplàstics a les sals de taula. La funció principal d’aquesta guia visual és il·lustrar el procediment per separar, observar i quantificar els microplàstics i altres partícules insolubles presents en sals de taula. A més, aquestes activitats tenen com a fonament quatre dels Objectius de Desenvolupament Sostenible (ODS): 3, 4, 6 i 12.
El públic destinatari és alumnat d'educació secundària i batxillerat (12-17 anys) en centres educatius que disposin de laboratori químic. A més, la guia inclou una secció amb un protocol lleugerament modificat, per a aquells centres educatius que tenen un laboratori químic desproveït de certs materials.
Aquesta activitat pot ser emprada per al professorat per contextualitzar una lliçó del temari de Ciències de la Terra, o bé per introduir-lo de forma amena i pràctica i aprofitar els seus continguts per presentar els conceptes teòrics associats. Les instruccions detallades en poden trobar en l'arxiu associat o a http://www.ub.edu/sedimentary-geology/microplastics-salt (en anglès) o a http://www.ub.edu/sedimentary-geology/microplastics-salt-cat/ (català).

# metadata.dc.description.sponsorship[].value
Amb el suport de la subvenció de National Geographic Society COVID-19 Remote Learning Emergency Fund for Educators i el Projecte 2020PID-UB/039.

# metadata.dc.rights[].value
cc by-nc-nd (c) Baqués Almirall, Vinyet et al., 2023

# metadata.dc.title[].value
Microplàstics a les sals de taula? Com estudiar-los fàcilment. Manual d’instruccions per a laboratori químic de centre educatiu.

# metadata.dc.title.alternative[].value
Aproximació de la ciència a les aules de secundària: investigació dels microplàstics presents a les sals de taula.